Source: https://www.sta.si/2438749/mediji-izredne-odpovedi-za-tri-policiste-iz-afere-koprivnikar-pravnomocne-v-enem-primeru-sodba-razveljavljena
Timestamp: 2018-04-25 22:30:06+00:00

Document:
STA: Mediji: Izredne odpovedi za tri policiste iz afere Koprivnikar pravnomočne, v enem primeru sodba razveljavljena
Mediji: Izredne odpovedi za tri policiste iz afere Koprivnikar pravnomočne, v enem primeru sodba razveljavljena
Ljubljana/Koper, 13. oktobra - Višje delovno sodišče je v treh primerih potrdilo, da so bile izredne odpovedi policistom, vpletenim v zadevo Koprivnikar, zakonite in pravilne, s čimer so sodbe postale pravnomočne. Sodbo za policista Miho Sakača je višje sodišče razveljavilo, o eni sodbi pa sodišče še odloča, danes poročata Delo in Primorske novice.
Višje sodišče je ugodilo Sakaču v delu, kjer je trdil, da mu je delodajalec v postopku izredne odpovedi kršil pravico do zagovora oz. obrambe. Delovno sodišče bo moralo v ponovljenem postopku tako še zaslišati priče, ki jih je predlagal Sakač, da bo lahko ugotovilo, ali res ni imel možnosti za zagovor.
Višje sodišče pa je že pravnomočno zavrnilo tožbe Zorana Petroviča, Vojka Marguča in Dušana Raja ter potrdilo ustreznost vzrokov za odpoved in njeno zakonitost. O pritožbi Denisa Kadirića višji sodniki še niso odločili.
13.10.2017 09:03 miv/tz/tz
Čas objave: 13.10.2017 09:03
Ključne besede: SODIŠČE, POLICIJA, MINISTER

References: sodišče 
 sodišče 
 sodišče 
 sodišče 
 sodišče 
 sodišče